O‘ZBEKISTON RESPUBLIKASI NOREZIDENTLARI TOMONIDAN RADIOALOQANI TAShKIL ETISh UChUN RUXSAT ETUVChI HUJJATLARNI RASMIYLAShTIRISh TARTIBI TO‘G‘RISIDAGI YO‘RIQNOMAGA O‘ZGARTIRISh VA QO‘ShIMChALAR KIRITISh HAQIDA

O‘zbekiston Respublikasining “Radiochastota spektri to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1999-y., 1-son, 16-modda; 2003-y., 5-son, 67-modda), O‘zbekiston Respublikasi Vazirlar Mahkamasining 2004-yil 7-maydagi “O‘zbekiston aloqa va axborotlashtirish agentligi faoliyatini takomillashtirish chora-tadbirlari to‘g‘risida”gi 215-son (O‘zbekiston Respublikasi qonun hujjatlari to‘plami, 2004-yil, 19-son, 220-modda) hamda 2005-yil 16-avgustdagi “Matbuot, axborot tizimlari va telekommunikatsiyalar sohasida boshqaruv tuzilmasini takomillashtirish to‘g‘risida”gi 200-son qarorlariga (O‘zbekiston Respublikasi qonun hujjatlari to‘plami, 2005-yil, 32-33-son, 255-modda) muvofiq buyuraman:
 1. O‘zbekiston Respublikasi norezidentlari tomonidan radioaloqani tashkil etish uchun ruxsat etuvchi hujjatlarni rasmiylashtirish tartibi to‘g‘risidagi yo‘riqnomaga (ro‘yxat raqami 1388, 2004-yil 21-iyul) (O‘zbekiston Respublikasi qonun hujjatlari to‘plami, 2004-y., 29-son, 340-modda) ilovaga* muvofiq o‘zgartirish va qo‘shimchalar kiritilsin.
 2. Mazkur buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.